ดันโมเดล 2025 อนาคตเชียงราย
เมื่อเวลา 10.00 น. วันที่ 31 ส.ค. ศูนย์วิจัยนวัตกรรมสังคมเชิงพื้นที่ สำนักวิชานวัตกรรมสังคม ม.แม่ฟ้าหลวงและ กสม.จัดสัมมนา อนาคตเชียงราย: การมีส่วนร่วมของภาคส่วนร่วมของภาคส่วนต่างๆ กับการพัฒนาที่ยั่งยืน ที่อาคาร E-park มหาวิทยาลัยแม่ฟ้าหลวง โดยมี 15 องค์กรชุมชน 4 องค์กรธุรกิจ และนักศึกษาเข้าร่วมจำนวนมาก,นายบุญส่ง เตชะมณีสถิตย์ ผวจ.เชียงราย กล่าวว่า เชียงรายเป็นเมืองแห่งการท่องเที่ยวดึงดูดรายได้กระจายสู่ชุมชน ลดความเหลื่อมล้ำ และหนุนภาคการเกษตร และบริการให้มีรายได้มากขึ้น และการเป็นเมืองการค้าชายแดน การพัฒนาเขตเศรษฐกิจพิเศษชายแดน จึงเป็นโอกาสในอนาคตที่จะเพิ่มรายได้สู่ประเทศและจังหวัด หากสร้างและปรับระบบผลิตในเชียงรายก็จะสามารถเป็นประโยชน์กับพื้นที่จังหวัดเชียงรายได้ หากภาคส่วนใดมีแนวคิดหรือกลยุทธ์ใด นำเสนอมาได้ทางจังหวัดยินดีรับฟังแลกเปลี่ยน ให้แต่ละฝ่ายเปิดกว้าง ไม่มีใครดีที่สุด ต้องแลกเปลี่ยนกัน,ด้านนายนิวัฒน์ ร้อยแก้ว ผู้แทนภาคประชาชน จ.เชียงราย ได้เสนอให้นำองค์การศาสนาและศิลปินเชียงรายเข้ามามีส่วนร่วมพัฒนาด้านยุทธศาสตร์ แต่ละภาคส่วนมีความคิดเหมือนกัน แต่ขาดการพูดคุยกันให้ชัดเจน หลังการประชุมให้มีการตรวจสอบแนวคิดร่วมกัน เสนอให้มีคณะทำงานเก็บข้อมูลร่วมกันพัฒนาร่างยุทธศาสตร์ เพื่อเป็นยุทธศาสตร์เชียงราย,ขณะที่นายอนุรัตน์ อินทร ประธานหอการค้าเชียงราย กล่าวว่า ภาคการค้าธุรกิจมีการมองอนาคต 10 ปีข้างหน้าร่วมกัน ขอตั้งทีมสร้างโมเดลเชียงราย 2025 ภาคส่วนละ 5 คน ทำยุทธศาสตร์หลอมรวมแบ่งงานทำเป็นก้าวไปทีละขั้นเป็นแนวเดียวกัน.
ศูนย์วิจัยนวัตกรรมสังคมเชิงพื้นที่ สำนักวิชานวัตกรรมสังคม ม.แม่ฟ้าหลวงและ กสม.จัดสัมมนา อนาคตเชียงราย: การมีส่วนร่วมของภาคส่วนร่วมของภาคส่วนต่างๆ กับการพัฒนาที่ยั่งยืน ที่อาคาร E-park มหาวิทยาลัยแม่ฟ้าหลวง
เชียงราย,แม่ฟ้าหลวง,บุญส่ง เตชะมณีสถิตย์,นิวัฒน์ ร้อยแก้ว,โมเดล 2025,ข่าว,ไทยรัฐฉบับพิมพ์